
Ehitusloa andmine (Tiigi tn 5) 

1. ASJAOLUD JA MENETLUSE KÄIK

17.08.2020 ehitisregistri elektroonilisse keskkonda laekus läbivaatamiseks  ehitusloa taotlus Tiigi tn 5 kinnistule jaotusalajaama AJ-300 püstitamiseks ja selle teenindamiseks vajalikud rajatiste rajamiseks koos ehitusprojektiga „Lõuna alajaama asendamine HEAJ-ga nr “AJ-300“ 1911081_TP_Louna-alajaama-asendamine“, projekteerija EMPOWER AS.

18.08.2020 ehitisregistri  keskkonnas on genereeritud ehitusloa eelnõu nr 2012271/26227, menetluse nr 225608 ning suunatud Arhitektuuri- ja Linnaplaneerimise Ametile, Linnamajandusametile, OÜ-le VKG ELEKTRIVÕRGUD,  Tarbijakaitse ja Tehnilise Järelevalve Ametile,  Riigi Kinnisvara AS-le, 
Politsei- ja Piirivalveametile kooskõlastamiseks ning arvamuste avaldamiseks.
Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  on tagastatud puuduste kõrvaldamiseks.

12.11.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.
Arhitektuuri- ja Linnaplaneerimise Amet kooskõlastas tingimisi märkusega: „Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 3 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ ning seetõttu eelhinnangut vastavalt KeHJS § 6 lg 2´3 ei anta“. 
Politsei- ja Piirivalveamet kooskõlastas tingimisi märkusega: „Kui kaevetööd takistavad liiklust Tiigi tänaval (Tiigi 9a kinnistule juurdepääsu), siis eelnevalt kooskõlastada Ida prefektuuriga“.
Linnamajandusamet kooskõlastas tingimisi märkusega: „Kooskõlastan oma pädevuse piires tingimusel, et Narva linna omandis olevad kinnistud koormatakse servituudiga“.

02.12.2020 kõik kaasatud isikud kooskõlastasid ehitusloa eelnõu.
Ehitusprojekt vastab sätestatud nõuetele ning ehitisele ja ehitamisele esitatud nõuetele.
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.   ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva  Linnavalitsuse Arhitektuuri- ja Linnaplaneerimise Ameti põhimääruse § 9  punkti 2  kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
2.3. Ehitusseadustiku § 42 lõike 2 kohaselt pädev  asutus  otsustab  keskkonnamõju hindamise  algatamise vajaduse.
2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või  ehitamise keerukusest tulenevad lisatingimused ehitamiseks.
 3. OTSUS

 3.1. Anda ehitusluba Tiigi tn 5 kinnistule jaotusalajaama AJ-300 püstitamiseks ja selle teenindamiseks vajalikud rajatiste rajamiseks vastavalt ehitusprojektile „Lõuna alajaama asendamine HEAJ-ga nr “AJ-300“ 1911081_TP_v03_Louna-alajaama-asendamine“, projekteerija EMPOWER AS.
 3.2.  Jätta algatamata alajaama  AJ-300 rajamise keskkonnamõju hindamist.
 3.3. Kohustada ehitustööde tellijat täita kõrvaltingimused, mis on käesoleva korralduse punktis 1 esitatud Politsei- ja Piirivalveameti ja Linnamajandusameti poolt ning ehitusloal loetletud märkused.  
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

